प्रधानमंत्री मोदी और राष्ट्रपति ट्रंप ने वित्त प्रशिक्षण एवं मार्गदर्शन संबंधी पहलों के जरिये महिलाओं एवं बालिकाओं की शिक्षा आर्थिक सशक्तिकरण एवं उद्यमिता को बढ़ावा देने के महत्व को रेखांकित किया। दोनों राजनेताओं ने इसके तहत अमेरिका की महिलाओं का वैश्विक विकास एवं समृद्धि (डब्ल्यूजीडीपी) पहल और भारत सरकार के बेटी बचाओ बेटी पढ़ाओ कार्यक्रम की तर्ज पर अर्थव्यवस्था में महिलाओं एवं बालिकाओं की पूर्ण और मुक्त सहभागिता को बढ़ावा देने के उपायों पर भी अमल करने पर विशेष बल दिया।